Евро
Евро — Европа союзуна (ЕC) мүчө мамлекеттердин бирдиктүү валютасы. 2007-жылдын 1-январына карата Экономика жана валюта союзунун (ЭВC) мүчөлөрүнүн – 13 мамлекеттин (Австрия, Бельгия, Германия, Грекия, Ирландия, Испания, Италия, Люксембург, Нидерланд, Португалия) жалгыз мыйзамдуу төлөм каражаты. Ар бир мамлекет еврого өтүүдө бирдей критерийге жооп берүүгө‚ башкача айтканда инфляциянын деңгээли 2‚6%тен‚ мамлекеттик бюджеттин тартыштыгы 3%тен‚ ал эми жалпы мамлекеттик карыз ички дүң продуктунун (ИДП) 60%инен ашпоого тийиш. Проценттик ставканын жана валюта курсунун мүмкүн болуучу олку-солкулук чеги да белгиленген. Европа борбордук банкы 5, 10, 20, 50, 100, 200, 500 Е. жана 1, 2, 5, 10 цент тыйынын 1, 2 евро тыйынын чыгарат. Банкноттор жана тыйындар ЭВС катышуучулары болгон өлкөлөрдө чыгарылат. Бирдиктүү валютаны киргизүүнүн шарттары ЭВCке мүчө мамлекеттердин макроэкономикалык көрсөткүчтөрүн жакындатууга шарт түзөт. Евро Кыргызстанда да колдонулат.

Банкноттор

Банкноттордун биринчи сериясы (2002-жыл)

Банкноттордун экинчи сериясы (2013-жыл)

Колдонулган адабияттар
“Кыргызстан” Улуттук энциклопедия: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967—14—046—1

Интернеттеги шилтемелер 
   

Каржы
Европа Биримдиги